Diari Oficial de la Generalitat Valenciana


Sumari del DOGV 9459, del 28-10-2022 (2022/9865)

CORRECCIÓ d'errades de la Resolució de 27 de juliol de 2022, de la Conselleria d'Educació, Cultura i Esport, d'acceptació de la donació de determinades obres de Carmen Calvo Sáenz de Tejada.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9865


Data del document
:   25-10-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

CORRECCIÓ d'errades de la Resolució de 27 de juliol de 2022, de la Conselleria d'Educació, Cultura i Esport, d'acceptació de la donació de determinades obres de Carmen Calvo Sáenz de Tejada. [2022/9865]  
Antecedents de fet  
  
Primer  
En la Resolució de 27 de juliol de 2022, de la Conselleria d'Educació, Cultura i Esport, d'acceptació de la donació de determinades obres de Carmen Calvo Sáenz de Tejada, publicada en el DOGV número 9397 del 3 d'agost de 2022, s'ha incorregut en una errada en l'annex I, on s'esmenten els béns mobles als quals es refereix, en què s'ha omés l'obra titulada «Escala de cors», 2005, que forma part de la mateixa col·lecció «Espai Carmen Calvo».  
  
Fonaments de dret  
  
Primer  
La Direcció General de Cultura i Patrimoni resulta competent per a proposar a la Conselleria d'Educació, Cultura i Esport la resolució de la present rectificació d'errades, en virtut del que disposa el Reglament orgànic i funcional de la Conselleria d'Educació, Cultura, i Esport aprovat pel Decret 173/2020, de 30 d'octubre, del Consell de la Generalitat, i la resta de normes d'aplicació general.  
  
Segon  
De conformitat amb el que preceptua l'article 109.2 de la Llei 39//2015, d'1 d'octubre, del procediment administratiu comú de les administracions públiques, és procedent la rectificació d'errors, en el sentit de rectificar l'annex I publicat en la Resolució de 27 de juliol de 2022, de la Conselleria d'Educació, Cultura i Esport, i addicionar als objectes mobles referits en aquest, la següent obra:  
6. «Escala de cors», 2005  
Tècnica mixta, collage  
Fotografia 123 x 291 cm.  
Valor: 74.000 euros  
  
Vistos els antecedents de fet i fonaments de dret i en allò que és matèria de la competència d'aquesta conselleria, resolc:  
  
Primer  
Rectificar l'annex I publicat en la resolució esmentada, en el sentit d'incloure l'obra indicada en el fonament de dret segon, perquè forma part de la donació ja consumada a favor de la Generalitat, segons es desprén dels documents que consten en l'expedient.  
  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant la persona titular de la Conselleria d'Educació, Cultura i Esport en el termini d'un mes, comptat des de l'endemà de la notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 25 d'octubre de 2022.- La consellera d'Educació, Cultura i Esport: Raquel Tamarit Iranzo.